Document ID: 32012R1246

A BIZOTTSÁG 1246/2012/EU VÉGREHAJTÁSI RENDELETE
(2012. december 19.)
a közösségi vámkontingenseknek a Brazíliából, Thaiföldről és más harmadik országokból származó baromfihús számára történő megnyitásáról és igazgatásáról szóló 616/2007/EK rendelet módosításáról és az említett rendelettől 2012-2013 tekintetében való eltérésről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
mivel:
(1)
Az Európai Unió és Brazília, valamint az Európai Unió és Thaiföld között levélváltás formájában létrejött, a 2012/792/EU tanácsi határozattal (2) jóváhagyott megállapodások meghatározzák a feldolgozott baromfihús Brazília, Thaiföld és más harmadik országok számára elkülönítendő új mennyiségeit. Következésképpen az új mennyiségek figyelembevétele érdekében indokolt módosítani a 616/2007/EK bizottsági rendeletet (3).
(2)
A 616/2007/EK rendelet értelmében a vámkontingenseket speciális, az érintett termékek származásán alapuló módszerrel kell kezelni. Indokolt előírni, hogy az új kontingensek kezelése ugyanezzel a módszerrel történjék.
(3)
A 616/2007/EK rendeletet ezért ennek megfelelően módosítani kell.
(4)
A Brazíliával és Thaifölddel kötött megállapodások 2013. március 1-jén lépnek hatályba, míg az érintett kontingensek éves alapon, a július 1-jétől június 30-ig terjedő időszakra nyílnak meg. Ezért helyénvaló eltérést biztosítani a 616/2007/EK rendelet egyes, e rendelettel módosítandó rendelkezései alól. Rendelkezni kell különösen a 2012/2013. kontingensévre vonatkozó éves mennyiség arányos csökkentéséről. Tekintve továbbá, hogy a 2013. március 1-jén életbe lépő új kontingensekre vonatkozóan nem lehetséges kérelmeket előre benyújtani, indokolt, hogy a 2013. március 1. és 2013. június 30. közötti időszak önálló kontingensidőszak legyen, és eltérést kell biztosítani a 616/2007/EK rendelet 5. cikkének (1) bekezdésében előírt szokásos kérelmezési időszak tekintetében. A behozatali engedélyek érvényességének időtartamát ennek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 616/2007/EK rendelet módosítása
A 616/2007/EK rendelet a következőképpen módosul:
1.
Az 1. cikk (1) bekezdésének helyébe a következő szöveg lép:
„(1) A Bizottság megnyitja az e rendelet I. mellékletében meghatározott vámkontingenseket az Unió és Brazília, illetve az Unió és Thaiföld között létrejött, a 2007/360/EK határozattal és a 2012/792/EU tanácsi határozattal (4) jóváhagyott megállapodásokban meghatározott termékek behozatalára.
A vámkontingensek éves alapon, a július 1-jétől június 30-ig tartó időszakra kerülnek megnyitásra.
2.
A 3. cikk helyébe a következő szöveg lép:
„3. cikk
(1) A 3., a 4B., az 5B. és a 6B. csoportba tartozó kontingensek kivételével az éves kontingensidőszakra megállapított mennyiség négy alidőszak között oszlik meg, a következőképpen:
a)
a július 1-jétől szeptember 30-ig terjedő alidőszakra 30 %;
b)
az október 1-jétől december 31-ig terjedő alidőszakra 30 %;
c)
a január 1-jétől március 31-ig terjedő alidőszakra 20 %;
d)
az április 1-jétől június 30-ig terjedő alidőszakra 20 %.
(2) A 3., a 4B., az 5B. és a 6B. csoportba tartozó kontingensek esetében megállapított éves mennyiség nem oszlik meg alidőszakok között.
(3) Az 5A. és az 5B. csoportba tartozó kontingensekre vonatkozóan megállapított éves mennyiségeket első lépésben behozatali jogok odaítélésével, második lépésben behozatali engedélyek kiadásával kell kezelni.”
3.
A 4. cikk a következőképpen módosul:
a)
az (1) bekezdés első és második albekezdésében az 5. csoportra való hivatkozás helyébe az 5A. és az 5B. csoportra való hivatkozás lép;
b)
a (4) bekezdésben „a 3., a 6. és a 8. csoport” szövegrész helyébe „a 3., a 6A., a 6B. és a 8. csoport” szöveg lép;
c)
az (5) bekezdés a következőképpen módosul:
i.
az első albekezdésben „az 5. csoporttól” szövegrész helyébe „az 5A. és az 5B. csoporttól” szöveg lép;
ii.
a második albekezdés b) pontjában „a 3., a 6. és a 8. csoport” szövegrész helyébe „a 3., a 6A., a 6B. és a 8. csoport” szöveg lép;
iii.
a harmadik albekezdésben „az 5. csoport” szövegrész helyébe „az 5A. és az 5B. csoport” szöveg lép;
d)
a (6) bekezdésben „a 3., a 6. és a 8. csoportra” szövegrész helyébe „a 3., a 6A., a 6B. és a 8. csoportra” szöveg lép;
e)
a (7) bekezdés harmadik albekezdésében „a 3., illetve a 6. csoportba” szövegrész helyébe „a 3., a 6A., illetve a 6B. csoportba” szöveg lép.
4.
Az 5. cikk a következőképpen módosul:
a)
az (1) bekezdés helyébe a következő szöveg lép:
„(1) Az 5A., illetve az 5B. csoportra vonatkozó behozatali jog iránti kérelmek és a többi csoportra vonatkozó behozatali engedély iránti kérelmek csak az egyes kontingensidőszakokat vagy alidőszakokat megelőző harmadik hónap első hét napjában nyújthatók be.”;
b)
a (2) bekezdésben az 5. csoportra való hivatkozások helyébe az 5A. és 5B. csoportra való hivatkozás, „az 1. a 4. és a 7. csoportot” szövegrész helyébe pedig „az 1., a 4A., a 4B. és a 7. csoportot” szöveg lép;
c)
a (3) bekezdés helyébe a következő szöveg lép:
„(3) A tagállamok a kérelmek benyújtására kijelölt hónap 14. napjáig értesítik a Bizottságot a kérelmezett összmennyiségekről, kilogrammban, tételszám és származás szerinti bontásban megadva azokat.”;
d)
az (5) bekezdés első és második albekezdésében az 5. csoportra való hivatkozás helyébe az 5A. és az 5B. csoportra való hivatkozás lép.
5.
A 6. cikk a következőképpen módosul:
a)
az (1) bekezdés a következőképpen módosul:
i.
az a) pontban „az 5. csoport” szövegrész helyébe „az 5A. és az 5B. csoport” szöveg lép;
ii.
a b) pont helyébe a következő szöveg lép:
„b)
az 5A. és az 5B. csoportra vonatkozóan - legkésőbb az egyes kontingensidőszakok vagy alidőszakok végét követő hónap tizedik napjáig - az általuk az adott kontingensidőszakban vagy alidőszakban kibocsátott engedélyek által érintett mennyiségekről.”;
b)
a (3) bekezdés második albekezdése helyébe a következő szöveg lép:
„A 3., a 4B., az 5B. és a 6B. csoport esetében az első albekezdés a) pontjában említett értesítés nem alkalmazandó.”;
c)
a (4) bekezdés helyébe a következő szöveg lép:
„(4) Az (1) és a (3) bekezdés hatálya alá tartozó mennyiségeket kilogrammban kifejezve és tételszám szerinti bontásban kell megadni. A (2) bekezdés hatálya alá tartozó mennyiségeket kilogrammban kifejezve és tételszám, valamint származás szerinti bontásban kell megadni.”
6.
A 7. cikk (1) bekezdésének helyébe a következő szöveg lép:
„(1) A 376/2008/EK bizottsági rendelet (5) 22. cikkétől eltérve a behozatali engedélyek érvényességének időtartama 150 nap annak a kontingensidőszaknak vagy alidőszaknak az első napjától számítva, amelyre kibocsátották őket.
Az 5A. és az 5B. csoport esetében az engedélyek a 376/2008/EK rendelet 22. cikkének (2) bekezdésében foglaltaknak megfelelően a kibocsátásuk tényleges időpontjától számított 15 napig érvényesek. A behozatali jogok a kérelem által érintett kontingensidőszak vagy alidőszak első napjától ugyanazon kontingensidőszak június 30-ig érvényesek.
7.
A 8. cikk helyébe a következő szöveg lép:
„8. cikk
(1) Az e rendelet 1. cikkében említett kontingensek keretében történő szabad forgalomba bocsátás a 2454/93/EGK rendelet 55-65. cikkének megfelelően az illetékes brazil (az 1., a 4A., a 4B. és a 7. csoport esetében), illetve thaiföldi (a 2., az 5A. és az 5B. csoport esetében) hatóságok által kibocsátott származási bizonyítványok bemutatásának függvénye.
(2) Az (1) bekezdés nem alkalmazandó a 3., a 6A., a 6B. és a 8. csoportra.”
8.
Az I. melléklet helyébe e rendelet mellékletének szövege lép.
2. cikk
Eltérések a 616/2007/EK rendelettől
A 2012. július 1-jétől2013. június 30-ig tartó kontingensidőszak esetében az e rendelet 1. cikkében foglaltak szerint módosított 616/2007/EK rendelet I. mellékletében említett, a 09.4251, 09.4252, 09.4253, 09.4254, 09.4255, 09.4256, 09.4257, 09.4258, 09.4259, 09.4260, 09.4261, 09.4262, 09.4263, 09.4264 és 09.4265 tételszámnak megfelelő vámkontingensek tekintetében a következő eltéréseket kell alkalmazni:
a)
a kontingensidőszak a 2013. március 1-jétőljúnius 30-ig terjedő időszakra kerül megnyitásra, és az éves mennyiség 67 %-kal csökken;
b)
a 616/2007/EK rendelet 3. cikkének (1) bekezdésében meghatározott alidőszakok nem alkalmazandók;
c)
az említett rendelet 5. cikkének (1) bekezdésében említett, behozatali engedélyek, illetve behozatali jogok iránti kérelmek csak 2013 januárjának első hét napjában nyújthatók be;
d)
a behozatali engedélyek az 5A. és az 5B. csoport kivételével valamennyi csoport vonatkozásában 2013. március 1-jétől2013. június 30-ig érvényesek.
3. cikk
Hatálybalépés és alkalmazás
Ez a rendelet 2013. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. december 19-én.

Labels: 17
3
6
18
15